# המשחק שלכם – פירוט וסקר-שוק

בחרו **N+1** רעיונות (כאשר N הוא מספר חברי הצוות) מבין הרעיונות שהעליתם במטלה הראשונה, שאותם תמשיכו לפתח בהמשך הקורס.

*\* בשלב זה עדיין אפשר להתחרט ולבחור* ***N+1*** *רעיונות חדשים.*

עבור כל אחד מהרעיונות, הכינו מסמך pdf נפרד, ותארו אותו בפירוט בהתאם לסעיפים הבאים.

## א. הוספת פרטים

כדי להקל עלינו (ועליכם) להבין את הרעיון שלכם, הכינו תיאור מפורט הכולל את:

* **תהליך ההתחלה** של המשחק - שלושים השניות הראשונות (זה הזמן ששחקן ממוצע, שייתקל במשחק שלכם באינטרנט, ישחק בו לפני שיחליט אם להמשיך או לא. מה תעשו כדי לגרום לו להישאר?);
* **תהליך הליבה** של המשחק – רצף-הפעולות שהשחקן מבצע שוב ושוב על-מנת להתקדם במשחק.
* **תהליך הסיום** של המשחק – הפעולות שהשחקן מבצע כדי לנצח / לסיים את המשחק.
* ציורי-מסך, מפות ושרטוטים אחרים הממחישים את המשחק כפי שאתם רואים אותו בדמיון שלכם.

## ב. סקר שוק

לפני שמתחילים לעבוד על משחק (או כל מוצר אחר), חשוב לוודא שלא עשו את זה קודם. לא נעים לעבוד סמסטר שלם (או שנה שלמה) על משחק ואז לגלות שכבר יש משחק כזה.

חפשו בגוגל, בחנות play, בפייסבוק, ובכל מקום אחר שיש לכם גישה אליו, משחקים דומים לרעיון שלכם.

זהו את שלושת המשחקים הדומים ביותר. הסבירו, לגבי כל אחד מהם, מה תעשו כדי שהמשחק שלכם יהיה שונה/מקורי/מיוחד/טוב יותר מהמתחרים? מדוע שחקנים יעדיפו דווקא את המשחק שלכם?

## ג. מסמך שיווקי

הכינו עבור הרעיון שלכם מסמך שיווקי, הכולל את:

* שם המשחק;
* משפט אחד קצר וקליט (tagline) המתאר את המשחק;
* "[נאום מעלית](https://he.wikipedia.org/wiki/%D7%A0%D7%90%D7%95%D7%9D_%D7%9E%D7%A2%D7%9C%D7%99%D7%AA)" – טקסט קצר המתאר את המשחק שלכם בצורה מושכת ומעניינת בשלושים שניות (אם תפגשו משקיע במעלית, והוא ישאל אתכם "מה הרעיון שלכם?", מה תאמרו לו כדי לשכנע אותו להשקיע בכם לפני שהמעלית עוצרת?);