# המשחק שלכם – משוב ראשוני

כדי לפתח משחק שיעניין עוד אנשים, ולא רק את מי שכתב אותו, חשוב לקבל משוב מאנשים אחרים כבר בשלבים הראשונים של התיכנון – עוד לפני שמתחילים לתכנת.

החליפו את תיאורי המשחקים שכתבתם במטלה הקודמת עם אחד הצוותים האחרים בקורס.

כיתבו לצוות השני הערות מנקודת-מבט של שחקנים פוטנציאליים. בפרט:

* האם תיאורי המשחק (שם המשחק, התיאור הקצר, שלושים השניות הראשונות, וציורי המסך), מספיק מושכים אתכם כשחקנים להוריד את המשחק ולשחק בו? אם לא, הציעו שיפורים.
* במה הרעיון הזה טוב יותר / טוב פחות ממשחקים אחרים דומים שאתם מכירים?
* כיתבו כל רעיון נוסף שיכול לדעתכם לתרום למשחק של הצוות השני. עזרו לחבריכם לתכנן משחק מנצח!!

יש לשלוח את המשוב לצוות השני, וגם להגיש במודל.